 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 31. jūlijā Nr. 478**

(protokols Nr. 14, 79. p.)

**Par SIA “Cesvaines komunālie pakalpojumi” pamatkapitāla samazināšanu**

Madonas novada pašvaldībai pieder visas pašvaldības sabiedrības ar ierobežotu atbildību “Cesvaines komunālie pakalpojumi”, reģistrācijas Nr. 47103000106, (turpmāk – “Kapitālsabiedrība”) kapitāla daļas. Ir apzināti un novērtēti Kapitālsabiedrības pamatlīdzekļi. Ir konstatēts, ka, cita starpā, Kapitālsabiedrībai šobrīd ir pamatlīdzekļi, kas nav nepaciešami tās darbībā. Minētos pamatlīdzekļus ir iespējams nodot Madonas novada pašvaldībai. Tādējādi Kapitālsabiedrības pamatlīdzekļi, kas tās darbībā nav nepieciešami, tiktu lietderīgi izmantoti. Kapitālsabiedrības pamatlīdzekļi var tikt nodoti Madonas novada pašvaldībai kā kapitālsabiedrības dibinātājam, veicot Kapitālsabiedrības pamatkapitāla samazināšanu apmērā, kādā novērtēti Kapitālsabiedrības pamatlīdzekļi, kas nav nepieciešami Kapitālsabiedrības darbībā.

Kapitālsabiedrība piekrīt šādu tās pamatkapitālā ieguldīto pamatlīdzekļu nodošanai Madonas novada pašvaldībai:

Zemes gabals ar adresi Brīvības iela 28, Cesvaine, Madonas novads;

Gāzes noliktava ar adresi Brīvības ielā 28, Cesvaine, Madonas novads;

Traktora piekabe WF-8T.

Saskaņā ar 2024. gada 9. jūlija sertificēta vērtētāja SIA “Baltijas vērtētāju grupa DDS” novērtējumu, Kapitālsabiedrības pamatlīdzekļi ir novērtēti šādā apmērā:

|  |  |
| --- | --- |
| Pamatlīdzekļa nosaukums | Aprēķinātā patiesā vērtība EUR |
| Zemes gabals Brīvības ielā 28, Cesvainē | 1900,00 |
| Gāzes noliktava Brīvības ielā 28, Cesvainē | 360,00 |
| Traktora piekabe WF-8T | 6300,00 |
| KOPĀ: | 8560,00 |

Attiecīgi tiks samazināts Kapitālsabiedrības pamatkapitāls par 8560 EUR, kas atbilst pamatkapitāla 8560 daļām ar kopējo vērtību 8560 EUR.

 Publiskas personas kapitāla daļu un kapitālsabiedrību pārvaldības likuma 62. pants nosaka, ka pamatkapitālu drīkst palielināt vai samazināt, tikai pamatojoties uz dalībnieku sapulces lēmumu, kurā iekļauti pamatkapitāla palielināšanas vai samazināšanas noteikumi. Publiskas personas kapitāla daļu un kapitālsabiedrību pārvaldības likums 64. pants nosaka, ka sabiedrības pamatkapitālu samazina, dzēšot daļas. Publiskas personas kapitāla daļu un kapitālsabiedrību pārvaldības likums 66. panta pirmās daļas 9. punkts nosaka, ka tikai dalībnieku sapulcei ir tiesības pieņemt lēmumu par pamatkapitāla palielināšanu vai samazināšanu.

Pamatojoties uz Pašvaldību likuma 10. panta pirmās daļas 16. punktu un 21. punktu, 73. panta ceturto daļu, Publiskas personas kapitāla daļu un kapitālsabiedrību pārvaldības likuma 62. pantu un 64. pantu, Komerclikuma 196. panta pirmo daļu, 210. panta pirmās daļas 2. punktu, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte), **PRET - NAV, ATTURAS - NAV**, Madonas novada pašvaldības dome **NOLEMJ**:

* 1. Uzdot pašvaldības sabiedrībai ar ierobežotu atbildību “Cesvaines komunālie pakalpojumi” veikt pamatkapitāla samazināšanu – mantiskā ieguldījuma veidā dalībniekam - Madonas novada pašvaldībai nododot pašvaldības sabiedrības ar ierobežotu atbildību “Cesvaines komunālie pakalpojumi” piederošos pamatlīdzekļus: Zemes gabals ar adresi Brīvības iela 28, Cesvaine, Madonas novads (pamatlīdzekļa uzskaites kartīte Nr.125), ar vērtību EUR 1900,00; Gāzes noliktava ar adresi Brīvības ielā 28, Cesvaine, Madonas novads (pamatlīdzekļa uzskaites kartīte Nr.79), ar vērtību EUR 360,00; Traktora piekabe WF-8T (pamatlīdzekļa uzskaites kartīte Nr.186), ar vērtību EUR 6300; ar pamatlīdzekļu kopējo vērtību EUR 8300,00 (astoņi tūkstoši trīs simti euro), kas nepieciešami pašvaldības autonomās funkcijas – gādāt par pašvaldības administratīvās teritorijas labiekārtošanu un sanitāro tīrību  īstenošanai, samazinot pašvaldības sabiedrības ar ierobežotu atbildību “Cesvaines komunālie pakalpojumi” pamatkapitālu, dzēšot 8300 daļas.
	2. Uzdot pašvaldības sabiedrības ar ierobežotu atbildību “Cesvaines komunālie uzdevumi” kapitāla daļu turētāja pārstāvim pieņemt lēmumu par pamatkapitāla normatīvajos aktos noteiktajā kārtībā un termiņos attiecībā uz pamatkapitāla samazināšanu.
	3. Uzdot pašvaldības izpilddirektoram pēc pamatkapitāla samazināšanas pasākumu veikšanas organizēt nodošanas un pieņemšanas akta sagatavošanu un apstiprināšanu par mantas pārņemšanu no pašvaldības sabiedrības ar ierobežotu atbildību “Cesvaines komunālie pakalpojumi”.

 Domes priekšsēdētājs A. Lungevičs

*Zāle 26486811*